kardosdrur/scandi-wiki huggingface dataset:
Chris Ikonomidis

Christopher James "Chris" Ikonomidis (græsk: Χριστόφορος Οικονομίδης) er en australsk fodboldspiller af græsk afstamning, der spiller for den italienske klub Lazio, som en offensiv midtbanespiller eller på fløjen. Han spiller desuden på Australiens fodboldlandshold.

Klubkarriere 

Chris Ikonomidis kommer fra en familie, der altid har spillet fodbold, og han begyndte at spille i den lokale klub Cronulla RSL. Da han var 14 år, tog han til London og kom på prøve i Arsenal, der holdt øje med hans udvikling. Han forsatte sin ungdomskarriere i NPL NSW-klubben Sutherland Sharks. I 2010 vandt Ikonomidis og Sutherland Sharks' U15 hold Oceanien zone i Manchester United Premier Cup og kvalificerede sig til finalen i England. Hans præstationer i England, herunder fire mål i en sejr på 7-0 over Wigans ungdomshold, vakte opsigt hos Atalanta B.C.. 

Efter at have lavet flere mål til en prøvetræningen hos Atalanta herunder et enkelt imod Chelsea F.C. blev Ikonomidis tilbudt en ungdomskontrakt på sin 16 års fødselsdag. Ikonomidis fik støtte til at akklimatisere sig i Italien af sin australske kollega James Troisi, der var på seniorholdet i Atalanta på det tidspunkt. Efter en enkelt sæson i Atalanta hentede storklubben S.S. Lazio Ikonomidis; da han blev seniorspiller kunne han dog ikke umiddelbart spille sig på Lazios førstehold, og han blev udlånt til et par klubber, heriblandt danske AGF, hvor han fik i. Alt 20 kampe og scorede to mål.

Referencer

Eksterne henvisninger 

Fodboldspillere fra Australien
Fodboldspillere fra SS Lazio
Fodboldspillere fra Atalanta BC
Fodboldspillere fra AGF
Hjalmar Heiberg

Hjalmar Heiberg (født 26. september 1837 i Kristiania, død 25. september 1897 sammesteds) var en norsk læge. Han var søn af lægen Christen Heiberg.

Heiberg blev cand. med. 1862, vandt 1866 den Skjelderupske guldmedalje for et arbejde om ciliarmusklens anatomi, histologi og fysiologi, og var 1867—1869 assistent hos prosektor ved Rigshospitalet. Han studerede patologisk anatomi, embryologi og fysiologisk kemi i udlandet 1869—1870 og blev professor i patologisk anatomi og bakteriologi 1870, fra 1875 tillige i retsmedicin. Som bakteriolog var han blandt de første, der påviste mikrober i organvæv (1869), og undersøgelser, han foretog sammen med Emanuel Winge, over et tilfælde af malign endokardit, var grundlæggende for læren om blodforgiftning og barselfeber (Die puerperalen und pyämischen Processe, 1873). Han beviste også eksperimentelt, at epitelceller kun regenereres fra epitel, ikke fra bindevæv (Om Regeneration af Hornhindeepitelet, 1871). Heiberg trådte ofte i marken til fordel for hygiejniske reformer (renovationsvæsenet i Kristiania) og virkede meget for en ordning af Norges veterinære forhold. Af hans betydelige litterære virksomhed mærkes: Et aabent Saftkanalsystem i Slimhinderne (Nordiskt medicinskt arkiv, IV), Om Tuberkulose (1882), Die Tuberkulose in ihrer anatomischen Ausbreitung (1882), og forskellige bidrag til Klinisk Aarbog. Heiberg hædredes 1895 med et festskrift fra elever.

Kilder 

  

Bakteriologer
Anatomer fra Norge
Professorer fra Norge
Ansatte ved Oslo Universitet
Faglitterære forfattere fra Norge
Dansksprogede forfattere fra Norge
Hjalmar
Nordmænd i 1800-tallet
Personer fra Oslo
Jacob Munch Heiberg

Jacob Munch Heiberg (født 12. juni 1843 i Kristiania, død 30. april 1888 sammesteds) var en norsk anatom. Han var søn af Johan Fritzner Heiberg.

Heiberg blev cand. med. 1867, deltog på tysk side i krigen 1870—71, var derefter assistent ved de kirurgiske klinikker i Rostock og Königsberg samt oprettede 1873 øjenklinik i Kristiania. Heiberg tog doktorgraden 1875 (Bidrag til Læren om Saar) og blev 1878 professor i anatomi, histologi og embryologi ved universitetet, men måtte 1887 gå af på grund af sygdom. Han udgav Methodik der ophthalmologischische Undersuchung (1875), det på flere sprog oversatte Atlas der Hautnervengebiete (1884) og de prisbelønnede arbejder Über die Drehungen der Hand (1884) og Über die Drehung des Vorderarms (1883), muskellæren og ledlæren (1884—86) i de af ham udgivne Biologiske Meddelelser.

Kilder 

 

Anatomer fra Norge
Professorer fra Norge
Ansatte ved Oslo Universitet
Faglitterære forfattere fra Norge
Dansksprogede forfattere fra Norge
Jacob Munch
Nordmænd i 1800-tallet
Personer fra Oslo
Georg af Anhalt-Dessau

Georg af Anhalt-Dessau (21. februar 1796–16. oktober 1865) var en tysk prins af Anhalt-Dessau. Han tilhørte Huset Askanien og var en yngre søn af arveprins Frederik af Anhalt-Dessau.

Biografi 
Prins Georg blev født den 21. februar 1796 i Dessau i Anhalt som det tredje barn og anden søn af arveprins Frederik af Anhalt-Dessau i hans ægteskab med landgrevinde Amalie af Hessen-Homburg. Hans far var det eneste overlevende barn af fyrst Leopold 3. af Anhalt-Dessau og var arving til det lille fyrstendømme (og fra 1807 hertugdømme) Anhalt-Dessau i det centrale Tyskland.

Georg lod et efter ham selv opkaldt palæ opføre ved Kavalierstraße i Dessau. Opførelsen af palæet hensatte på grund af omkostningerne på 45.000 daler prinsen i dyb gæld.. Bygningen blev i år 1900 omdøbt til Palais Reina og husede senere det Anhaltische Gemäldegalerie. Palæet blev fuldstændig ødelagt under Anden Verdenskrig.

Prins Georg døde som 69-årig den 16. oktober 1865 i Dresden. Han blev begravet på Neuer Begräbnitsplatz i Dessau.

Ægteskaber og børn 
Prins Georg giftede sig første gang den 6. august 1825 i Rudolstadt med prinsesse Karoline af Schwarzburg-Rudolstadt (1804–1829). I dette ægteskab blev der født to børn. 

Efter sin første hustrus død giftede Prins Georg sig anden gang den 4. oktober 1831 i Dresden i et morganatisk ægteskab med Theresa Emma von Erdmannsdorf (1807–1848), der fik tillagt titlen Grevinde von Reina. I dette ægteskab blev der født syv børn, der havde titel som Greve eller Grevinde von Reina.

Referencer

Eksterne links 

Huset Askanien
Tyskere i 1800-tallet
Personer fra Dessau
Johan Fritzner Heiberg

Johan Fritzner Heiberg (født 11. juni 1805 i Bergen, død 4. marts 1863 i Kristiania) var en norsk militærlæge. Han var bror til lægen Christen Heiberg og far til anatomen Jacob Munch Heiberg.

Heiberg blev cand. med. 1832, var prosektor 1829—53 og tog licentiatgraden 1837 (De testium in foetibus humanis descensu). Han blev kompagnikirurg 1837, brigadelæge 1841 og generalkirurg 1853. Trods stærk modstand blev hans, fra 1854 stammende, reformplan vedrørende den norske hærs sanitetsvæsen gennemført 1887. Dens princip er, at militærlægerne ligestilles med officererne. Hans forslag og betænkninger om denne sag er samlede i Arméens Sundheds- og Sygepleje (1865).

Kilder 

 

Militærlæger
Læger fra Norge
Faglitterære forfattere fra Norge
Dansksprogede forfattere fra Norge
Johan Fritzner
Nordmænd i 1800-tallet
Personer fra Bergen
Nationalparker i Spanien

Der er 15 nationalparker i Spanien, 10 på det spanske fastland og fem på Canariske og Baleariske Øer. Tolv af sytten af Spaniens autonome regioner har nationalparker. De Canariske Øer har flest (fire), efterfulgt af Andalusien, Castilla-La Mancha og Castilla og León (to hver). Der er fire autonome regioner der ikke har nationalparker: Baskerlandet, La Rioja, Murcia, Navarre, Valencia.

Omkring 10 millioner mennesker besøgte Spanske nationalparker i 2009, med Teide havde omkring 30% af alle besøgende. Den næst mest besøgte park var Picos de Europa (18%), fulgt af Timanfaya (13%). De mindst besøgte parker var Cabrera Archipelago (0.60%) og Cabañeros (0.90%). Med mere end 2,5 millioner besøgende i 2013, var Teide den mest besøgte nationalpark i Europa det år, den sjette mest besøgte i verden.

Nationalparker

Noter

Eksterne kilder og henvisninger 
 Nationalparkerne på det spanske Landbrugs-, fødevare- og miljøministeriums website
Frederik August af Anhalt-Dessau

Frederik August af Anhalt-Dessau (23. september 1799–4. december 1864) var en tysk prins af Anhalt-Dessau. Han tilhørte Huset Askanien og var en yngre søn af arveprins Frederik af Anhalt-Dessau.

Biografi 
Prins Frederik August blev født den 23. september 1799 i Dessau i Anhalt som det sjette barn og fjerde søn af arveprins Frederik af Anhalt-Dessau i hans ægteskab med landgrevinde Amalie af Hessen-Homburg. Hans far var det eneste overlevende barn af fyrst Leopold 3. af Anhalt-Dessau og var arving til det lille fyrstendømme (og fra 1807 hertugdømme) Anhalt-Dessau i det centrale Tyskland.

Prins Frederik August giftede sig den 11. september 1832 på Rumpenheimer Schloss i Offenbach nær Frankfurt am Main med prinsesse Marie af Hessen-Kassel, datter af landgreve Vilhelm af Hessen-Kassel og prinsesse Charlotte af Danmark. I ægteskabet blev der født tre døtre.

Prins Frederik August døde som 65-årig den 4. december 1864 i Dessau. Han blev begravet i Dessau Schloßkirche i Dessau.

Børn 
 Adelheid (1833–1916)
∞ 1851 Hertug Adolf af Nassau (1817–1905), fra 1890 Storhertug af Luxembourg.
 Bathildis (1837–1902)
∞ 1862 Prins Wilhelm af Schaumburg-Lippe (1834–1906)
 Hilda (1839–1926)

Eksterne links 

Huset Askanien
Tyskere i 1800-tallet
Personer fra Dessau
Flagermusfluer

Flagermusfluer (Nycteribiidae) er en familie af små fluer som snylter på flagermus. Der er omkring 250 arter over hele verden.

Udseende 
Flagermusfluer er eddekoppeagtige, 2-4 mm lange fluer uden vinger. Deres hoved er smalt, og de har enten meget små øjne eller slet ingen øjne. Brystet er typisk forvredet.

Levevis 
Flagermusfluer lever af blod fra flagermus. Flagermusfluens larver udvikles inde i hunnens bagkrop, hvor de lever af særlige kirtelsekreter. Pupperne anbringes på flagermusens sovepladser og klækkes når de mærker en flagermus.

Referencer

Eksterne henvisninger 

Fluer
Parasitiske insekter
EM i landevejscykling 2016

EM i landevejscykling 2016 var det 22. europæiske mesterskab i landevejscykling. Konkurrencerne fandt sted fra den 14. til den 18. september 2016 i Plumelec, Frankrig. Mesterskaberne bestod af i alt fem linjeløb og fem enktelstartskonurrencer. Ved EM i landevejsløb 2016 blev der for første gang arrangeret et linjeløb for eliteryttere hos mænd over 23 år. Kvindernes eliteløb blev slået sammen med damernes U23 løb.

Medaljevindere

Medaljeoversigt

Referencer 

EM i landevejscykling
Cykelløb i 2016
Mattias Göransson

Mattias Göransson (født 13. april 1972) og opvokset i Lindome, er en svensk journalist og publicist.

Göransson skrev tidligere for Dagens Nyheter, Dagens industri og Filmkonst Reportage. Mattias Göransson grundlagde sammen med Tobias Regnell fodboldmagasinet Offside i 1999. Göransson blev tildelt Stora journalistpriset 2002 for sit arbejde med Offside. I 2008 fulgte grundlæggelsen af søsteravisen Filter, hvor Göransson pr. august 2016 er chefredaktør. Filter profilerer sig som reportageavis og begyndte i 2009 et samarbejde med Dagens nyheter.

Göransson har som forfatter skrevet bøgerne Relationslexikon og Familjeflora samt ungdomsbøger. Han har desuden færdiggjort Hannes Råstams bog om Thomas Quick, Thomas Quick. Att skapa en seriemördare, efter Råstams død i januar 2012.
Han har også redigeret Thomas Petterssons bog Den osannolika mördaren.

Vært for Sommar i P1 den 22. juni 2000.

Referencer

Eksterne henvisninger 
  Reportagets forwards håller på Offsideregeln, Dagens Nyheter, 4. oktober 2009

Journalister fra Sverige
Korsør Landevej (Skælskør)

Korsør Landevej er en nordlig omfartsvej der går nord for Skælskør. 

Vejen er med til at tage den tunge trafik der kommer fra Korsør og Slagelse, og for at få den uden om Skælskør, så byen ikke bliver belastet af for meget trafik, som skal til det østlige Skælskør hvor bryggeriet Harboe ligger, eller til industri- og erhvervsområderne i Stigsnæs hvor både Stigsnæs Industripark, Stigsnæsværket, Stigsnæsværkets Havn samt Stigsnæs Gulfhavn Olie Terminal og resterne af det tidligere olieraffinaderi på Stigsnæs ligger.

Kilder 

Omfartsveje i Danmark
Transport i Skælskør
Guløjet brednæb

Guløjet brednæb (Eurylaimus ochromalus) er en spurvefugl, der lever i Sydøstasien.

Noter 
  Avibase - the world bird database

Eksterne henvisninger 

Brednæb
Fugle fra Sydøstasien
Serratus posterior inferior

Serratus posterior inferior  (eller posterior serratus) er en muskel i den menneskelige krop.

Referencer 

Muskelsystemet
Serratus posterior superior

Serratus posterior superior er en tynd, quadrilateral muskel, placeret på den øvre og bagerste del af thorax, bag rhomboideus musklerne.

Den udspringer fra en tynd og bred aponeurosis i den nedre del af nakkeligamentet, fra torntappene på den syvende cervikale og øverste to eller tre thorakale vertebrae og fra det supraspinale ligament.

Referencer 

Muskelsystemet
Hestebremser

Hestebremser (Gasterophilinae) er en gruppe af fluer. De har tidligere været klassificeret som en familie med navnet Gasterophilidae, men nyere forskning placerer dem som en underfamile til bremser. Der er omkring 50 arter af hestefluer som findes over hele verden, men især i Asien og Afrika. De er snyltere på store pattedyr, bl.a. heste, næsehorn og elefanter. Nogle arter kan også snylte på mennesker.

Hestebremser lægger deres æg på deres værtsdyr eller på vegetation. Larverne bliver enten slugt eller borer sig ind i værten, hvor de udvikler sig i tarmene. De kommer ud med afføringen når de er færdigudviklede og forpupper sig i jorden. De voksne hestebremser lever kun kort tid og indtager ikke føde.

Billeder

Referencer 

Fluer
Parasitiske insekter
DanNet

DanNet er et dansk ordnet udarbejdet af Center for Sprogteknologi på Københavns Universitet og af Det Danske Sprog- og Litteraturselskab
med Bolette Sandford Pedersen og Sanni Nimb som de centrale udviklere.
Inspireret af det amerikanske WordNet indeholder DanNet 65.000 synonymsæt (synsets) svarende til et begreb.
Nogle tusinde synsets er forbundet til tilsvarende synsets i det engelsk-sprogede WordNet.
Det er ikke altid muligt at matche synsets mellem DanNet or WordNet.

DanNet er frit tilgængelig fra websiden https://cst.ku.dk/projekter/dannet/ hvor det udgives under en variant af MIT-licensen.
Seneste offentliggjorte version er 2.2 udgivet den 3. januar 2013.
Wikidatas danske leksemer linker til et mindre antal af DanNets ord.

Referencer 

Sprogforskning
Det Danske Sprog- og Litteraturselskab
Bremser

Bremser (Oestridae) er en familie af fluer, hvis larver lever som snyltere i pattedyr.

Systematik 
Bremsefamilien er efter nyere forskning blevet udvidet med den tidligere hestebremsefamilie og to andre tidligere familier (Cuterebridae og Hypodermatidae) som underfamilier. Derved er det samlede artsantal nu omkring 150.

Udseende 

Bremser har typisk en tætbygget, håret krop og kan ligne bier. De har store hoveder med små følehorn og kraftige ben.

Levevis 

Voksne bremser spiser ikke og lever kun kort tid. Alle bremselarver er snyltere inden i pattedyr. De kan bore sig gennem huden eller komme ind gennem munden eller næsen. Hestebremseæg kommer ind i heste, når hesten renser sin pels. Næsebremser placerer larverne i værtens næsebor. Oksebremser lægger æg på værtsdyrets hår, hvor de klækker, og larverne borer sig gennem huden. Nogle bremser, f.eks. Dermatobia hominis, lægger æg på myg, der så overfører dem til de pattedyr, som de stikker.

Bremser i mennesker 
Bremser kan også snylte på mennesker. Det gælder bl.a. tropesygdommen myiasis, der findes i flere former, og som også kan forårsages af andre fluer end bremser. I Sverige og Finland er der rapporteret tilfælde, hvor elgens svælgbremse (Cephenemyia ulrichii) har sprøjtet larver ind i øjnene på mennesker. I Norge er der eksempler på, at rensdyrbremse (Hypoderma tarandi) har lagt æg på menneskehår, og dens larver så har inficeret hovedet.

Se også 
 Klæger

Referencer

Eksterne henvisninger 

Fluer
Parasitiske insekter
Gladsaxe Ishockey

Gladsaxe Ishockey er en dansk ishockeyklub, som holder til i Gladsaxe Skøjtehal i Gladsaxe. Klubben blev stiftet i 2002, da  ishockeyafdelingen i Gladsaxe Skøjteløber-Forening (GSF) blev udskilt i en selvstændig forening, hvorefter GSF forsatte som en ren klub for kunstskøjteløb.

I årene som en del af GSF blev klubbens bedste hold hurtigt blandt Danmarks bedste, og vandt i perioden 1966–75 Danmarksmesterskabet i ishockey fem gange. Siden udskilningen fra GSF har klubbens førstehold spillet i 1. division under navnet Gladsaxe Bears, hvor det adskillige gange kvalificerede sig til kvartfinalerne, men hvor det i mange år ikke lykkedes at spille sig frem til semifinalerne. Den stime blev imidlertid brudt i sæsonen 2016-17, hvor holdet vandt bronzemedaljer i 1. division, efter at have besejret grundspilsvinderne Amager Islanders i bronzeopgøret med en samlet score på 8-3 over to kampe og dermed opnåede klubbens første placering i top 3, siden det i den sidste sæson under GSF blev nr. 2 i 1. division i sæsonen 2001-02.

I sæsonen 2017-2018 vandt Gladsaxe Bears mesterskabet i 1. division.

Se også 
 Gladsaxe Skøjteløber-Forening
 Gladsaxe Skøjtehal

Kilder / eksterne henvisninger 
 Gladsaxe Ishockey
 Gladsaxe Ishockey - 50 år med ishockey i Gladsaxe
 Gladsaxe Skøjteløber-Forening  

Ishockeyklubber i Danmark
Etableret i 2002
Ishockey
Copenhagen Lions

Copenhagen Lions var en dansk ishockey- og skøjteklub fra København, der fra etableringen i 2014 havde hjemmbane i Østre Skøjtehal, og som flyttede til Ørestad Skøjtehal, da den åbnede i efteråret 2016. Klubben gik konkurs i 2018.

Copenhagen Lions' førstehold spillede sin første turneringskamp nogensinde den 26. september 2014 på udebane mod Gladsaxe Bears, og opgøret i 2. division øst endte med en Lions-sejr på 9-4. Holdet debuterede i 1. division den 14. september 2016 med en 5-3-sejr på udebane over IC Gentofte Stars og endte sæsonen på 14.-pladsen.

Copenhagen Lions blev erklæret konkurs den 24. januar 2018, midt i dens anden sæson i 1. division. I oktober 2018 blev 11 af klubbens tidligere bestyrelsesmedlemmer politianmeldt for pligtforsømmelse af konkursboets kurator, advokat Morten Bjerregaard, der hævdede at der var sket et misbrug af tilskudsmidler fra Københavns Kommune på grund af mangel på økonomistyring fra klubbens side. Kommunen havde anmeldt et tab på mere end 7 millioner kroner.

Kilder / eksterne henvisninger 
 Copenhagen Lions

Noter 

Ishockeyklubber i Danmark
Etableret i 2014
Ophørt i 2018
Sport i København
Sport på Amager
Relativ risiko

Relativ risiko (RR) er et forholdstal, som angiver hvor meget større sandsynlighed der er for at en given hændelse finder sted i én gruppe personer i forhold til en anden gruppe personer.

Eksempel 1 

Hvis man fx har to grupper: Gruppe A og Gruppe B. 
Gruppe A består af personer mellem 40 og 50 år, mens gruppe B består af personer mellom 50 og 60 år. 
Hvis RR for en sygdom i Gruppe B er 2, betyder det, at det er dobbelt så sandsynligt, at en person i Gruppe B får sygdommen som i Gruppe A.
Altså, er der dobbelt så stor sandsynlighed for at få sygdommen i aldersgruppen 50-60 år, i forhold til aldersgruppen 40-50 år.

Eksempel 2 

I eksemplet er sandsynligheden for at udvikle lungecancer blandt rygere 20% og blandt ikke-rygere 1%. Denne situation udtrykkes i 2 × 2 tabellen til højre.

Her er a = 20, b = 80, c = 1, og d = 99. Den relative risiko for at udvikle cancer i forbindelse med rygning ville så være:

Det ville være 20 gange så sandsynligt, at rygere ville udvikle lungecancer som ikke-rygere.

Den alternative terminologi risiko-ratio bruges nogle gange, fordi det er ratio'en for risikoen hos den udsatte divideret med risikoen hos den ikke udsatte.

Se også 
Odds

Statistik
Risiko
Skyhawk

Skyhawk kan henvise til:

Fly og militær
 Cessna 172 Skyhawk, et et-motoret, fire-sædet sportsfly
 Douglas A-4 Skyhawk, en amerikansk jagerbomber
 Seibel S-4, en helikopter, der under sin udvikling blev kaldt YH-24 Sky Hawk

Biler 
 Buick Skyhawk, en bil fremstillet fra 1975 til 1989
 Studebaker Sky Hawk, en to-dørs coupé fra 1956

Andet
 Skyhawk (Marvel), en figur i Marvel Comics
 Skyhawks, en animeret tv-serie sponseret af Mattel Toys
Halvor Zangenberg

Halvor Zangenberg (født 31. januar 1881, død 4. maj 1940) var en dansk arkitekt og museumsinspektør.

Zangenberg blev knyttet til udforskningen af den danske byggeskik og Frilandsmuseet efter, at Frilandsmuseet og Dansk Folkemuseum i 1920 var blevet lagt under Nationalmuseet. Han rejste hele Danmark rundt for at finde eksempler på den traditionelle danske bygningskunst, som egnede sig til udstilling på Frilandsmuseet. Disse rejser og den dertil knyttede forskning resulterede i en række artikler om historisk byggeskik i det gamle danske område.

Forfatterskab 
 Halvor Zangenberg: "Vestfyns gamle Bøndergaarde" (i: Vestfyn. Turistforeningen For Dan­mark: Aarbog 1929)

På internettet 
 "Danske Bøndergaarde. Grundplaner og Konstruktioner" (Danmarks Folkeminder Nr. 31; København 1925) 
 "Byggeskikken i Præstø Amts gamle Bøndergaarde" (Aarbog for Historisk Samfund for Præstø Amt 1925; s. 59-102)
 "Gamle bornholmske Landbygninger" (Turistforeningen for Danmark: Aarbog 1926; s. 171-188)
 "Folkemuseets Landsundersøgelser af gamle Bønderbygninger" (Fra Nationalmuseets Arbejdsmark 1930; s. 39-49)
 "Lollands og Falsters gamle Bondebygninger" (Turistforeningen for Danmark: Aarbog 1936; s. 191-216)

Arkitekter fra Danmark
Judo under sommer-OL 2016 – 66 kg (herrer)

Mændenes judokonkurrence på 66 kg under sommer-OL 2016 i Rio de Janeiro forgik d, 7. august 2016 på Carioca Arena 2. 

Guld- og sølvmedaljerne blev bestemt ved en enkelt-eliminationsturnering, hvor vinderen af finalen tager guld og taberen modtager sølv. Ved judobegivenhederne bliver der tildelt to bronzemedaljer. Kvartfinaletaberene konkurrerede i opsamlingskampe for at få retten til at stå over for en semifinaletaber for at kæmpe om en bronzemedalje.

Referencer 

66 kg (herrer)
Armenien ved sommer-OL 2016

Armenien deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevindere

Referencer 

Lande ved sommer-OL 2016
2016